Rajko Petrovic í flogbóltsfinalu nr. 100 24. februar 2018 SÍ hevur kvalifiserað seg til 9 av 10 steypafinalum hjá teimum yngru í flogbólti, sum verða um vikuskiftið. Hjá øllum SÍ-liðunum eitur venjarin Rajko Petrovic, sum annahvørt sum spælari ella venjari byrjar sína flogbóltsfinalu nr. 100 sunnudagin kl. 14.15. Rajko Petrovic kom í 2001 til Føroya at leika við Meistaradeildini hjá SÍ. Seinni bleiv hann spælandi venjari hjá liðnum. Í 2006 fer hann av aftur landinum, men longu í 2009 kemur hann aftur til SÍ. Í 2010 byrjar hann at venja ungdómslið hjá felagnum. og síðstu árini hevur hann vant øll ungdómsliðini. Hansara ungdómsarbeiði í Sørvági hevur givið sera góð úrslit og er SÍ mest vinnandi felagið í yngru deildunum. Í steypafinalunum fyri yngri deildir, sum verða nú leygardagin og sunnudagin, hevur hann megnað at fingið SÍ at kvalifisera seg til 9 av 10 ungdómsfinalum. Rajko hevur sjálvur spælt í mongum steypa- og FM-finalum. Sum venjari hevur hann megnað at fingið eitt stórt tal av liðum í finalur. Við at telja saman sæst, at tá steypafinalan hjá G 14 byrjar sunnudagin kl. 14.15, er tað samstundis flogbóltsfinala nr. 100 hjá Rajko Petrovic. Hetta er helst eitt met, sum er ómetaliga ringt at sláa.